Drejebog til Velkomstworkshop

For at sætte gang i de gode velkomstvaner, kan I vælge at afholde en velkomstworkshop.

Workshoppen er tænkt som et redskab til at skabe dialog om den gode velkomst, og derigennem komme frem til konkrete værktøjer som frivilliggruppen kan bruge til at velkomme både nye frivillige og deltagere.

I kan lave den fulde workshop, eller blot plukke et par af øvelserne ud.

Her i drejebogen beskrives også en slags metavelkomst af deltagerne til workshoppen. For nu hvor workshoppen handler om den gode velkomst, kan man jo ligeså godt byde deltagerne godt velkommen, og bruge workshoppen til at introducere nogle af de velkomstinitiativer, der allerede eksisterer. Hvis man synes, at det er for meget af det gode, så er man selvfølgelig velkommen til at droppen metavelkomsten.

**Tid:** 2,5 timer.

**Materialer:** Borde og stole til deltagerne. Skriveredskaber og plancher. Post-its.

**Før workshoppen**

Send meget gerne en sms til deltagerne dagen før workshoppen. Sms’en udgør en lille før-velkomst. Velkomstsms’en er en pendant til den sms, man som frivillige kan sende til nye frivillige dagen før, at man skal mødes med dem første gang.

”Kære \_\_\_\_\_ Vi glæder os til at se dig til velkomstworkshoppen i morgen. Vi mødes klokken \_\_\_ ved indgangen til fællesrummet. Du skal ikke medbringe andet end dit gode humør! Bedste hilsner og URK-klap fra \_\_\_\_ ”

**Hej og velkommen til workshoppen**

Tag godt imod workshopdeltagerne ved at hilse pænt og uddelt evt. et postkort med en personlig velkomsthilsen. Velkomsthilsnen er en pendant til de velkomsthilsner, man kan skrive på postkort til både nye frivillige og deltagere.

Du kan downloade velkomstpostkort [her](https://www.urk.dk/sites/default/files/2020-01/Velkommen%20postkort%20-%20A4.pdf).

**Check in**

**Øvelse 1**: Deltagerne sætter sig sammen to og to. De får hver et stykke papir og noget at tegne med. Opgaven er at tegne den person, de sidder sammen med, uden at kigge på papiret.

**Øvelse 2**: Deltagerne får 5-10 minutter til at snakke sammen. Herefter skal de præsentere den anden person, og vise det portræt, de har tegnet af vedkommende.

Formål: At deltagerne møder hinanden og griner sammen. Det giver et godt grundlag for resten af workshoppen.

**Rammesættende oplæg**

Sæt rammerne for teamet for workshoppen, ved at fortælle hvorfor I afholder workshoppen i dag.

Brug disse punkter til inspiration

* Den gode velkomst er en invitation ind i fællesskabet
* Den gode velkomst smitter med engagement og imødekommenhed
* En god velkomst gør, at man får lyst til at komme igen
* Den gode velkomst er en proces – man kan sagtens føles sig ny i flere måneder

**Samtalesalon**

Samtalesalonen er en måde hvor I på en afslappet og åben måde kan tale om, hvad den gode velkomst er. I kan eksempelvis tage udgangspunkt i denne [samtalemenu](https://www.urk.dk/sites/default/files/2019-07/Samtalemenu.docx), hvor der er listet en række spørgsmål om velkomst. I behøver ikke at tage spørgsmålene slavisk – og går samtalen ud af en tangent, så er det også helt i orden. Samtalesalonens formål er blot at sætte gang i velkomstsnakken og få jeres egne tanker og erfaringer på banen.

Det ikke meningen, at der skal samles op på gruppernes samtaler.

Inddel deltagerne i grupper af tre-fem personer og afsæt ca. 20 minutter til samtalesalonen.

I kan læse mere om samtalesalon konceptet [her](http://www.samtalesaloner.dk).

**Pause**

Det kan være en god idé at holde en lille pause. Under pausen, kan I introducere velkomsttesten for at holde dialogen om den gode velkomst i gang på en sjov måde. Velkomsttesten kan I finde [her](https://www.urk.dk/sites/default/files/2019-05/Velkomsttest.docx).

**Velkomstrejsen**

Nu skal der arbejdes med velkomstrejsen. Selve ordet ”velkomstrejse” skal illustrere, at velkomsten ikke blot er noget, som er overstået på én dag. Velkomsten er en længere proces, for faktisk kan man godt føle sig ny, selvom man har været i URK i flere måneder.

Inddel deltagerne i grupper af tre-fem personer.

**Øvelse 3**: Identificér en case

**Formål:** At identificerer situationer eller personer, som gruppen skal arbejde videre med.

* Grupperne får spørgsmålet:
  + Er der nogen situationer, hvor du har oplevet eller kan forestille dig, at det er svært at lave en god velkomst? For en ny frivillig? For en ny deltager?
* Alle i gruppen får 5 minutter til at ’tømme hjernen’ og skrive disse personer eller situationer på post-its.
* Gruppen kategoriserer i fællesskab personer og situationer, hvis nogle af personerne eller situationerne minder om hinanden. Hertil udleveres en stort A3 papir eller karton, hvor grupperne kan samle deres post-its og give deres personer og situationer overskrifter.
* Grupperne udvælger og fremlægger én til to cases/situationer, som de gerne vil arbejde med.

**Øvelse 4:** Idéer til idébank

**Formål:** Grupperne tømmer hjernen for sjove/skøre idéer til hvordan, man kan velkomme den person eller personer i de situationer, de har identificeret. Selvom de ikke ender med at bruge dem senere, er det en øvelse der skaber energi og får deltagerne til at grine.

* Grupperne får en masse billedkort. Hvis I ikke har nogle billedkort til rådighed, kan I også bede deltagerne om at skrive en masse random ord ned, eller selv gøre det før workshoppen.
* Grupperne bliver bedt om at tage to tilfældige kort/ord, sætte dem sammen, og tænke på hvordan disse temaer kan blive til en konkret ting, der kan gøres for at velkomme deres caseperson. Det kan også være en slags aktivitet, som vil kunne rumme deres case.
* Disse idéer bliver brugt til deres arbejde med velkomstrejsen.

**Øvelse 5:** Velkomstrejsen

* Grupperne får inspirationsbrikker. Inspirationsbrikker findes [her](https://www.urk.dk/sites/default/files/2020-01/Brikker%20til%20velkomstworkshop.pdf). Formålet med inspirationsbrikkerne, er at give grupperne et udgangspunkt for arbejdet med velkomstrejsen. De giver også inspiration til konkrete værktøjer til den gode velkomst.
* Grupperne begynder at udfylde velkomstrejser for deres case(s). Grupperne skal have uddelt et stort stykke blankt stykke papir/karton, hvor de kan lave velkomstrejsen for casepersonen. Her kan grupperne påklistre inspirationsbrikkerne samt tegne og skrive.
* Benspænd:I kan udfordre grupperne ved at give dem nogle benspænd. Benspændene skal bruges til at tilføje karakterstikker til de personer/cases, som grupperne allerede arbejder med. På den måde får de med benspændet en ny caseperson, som de kan lave frivilligrejsen for. Her er nogle eksempler, find meget gerne selv på flere.
  + Taler ikke dansk
  + Er lige flyttet til byen
  + Er sygemeldt fra studie eller arbejde

**Opsamling**

Grupperne præsenterer deres velkomstrejse for hinanden.

**Øvelse 6:** Opsamlingsøvelse. 5 om den gode velkomst

**Formål:** At lave fem punkter for hvordan, man skaber en god velkomst. Gør det konkret at tage idéer og redskaber med sig fra workshoppen.

* Deltagerne bliver bedt om at tømme hjernen for de konkrete idéer, som de syntes er mest effektive. Disse skrives ned på post-its.
* Deltagerne hænger deres post-its op på en planche.
* Deltagerne får udleveret et klistermærke, eller en tusch, og går op og markere de post-its, som de er mest enige i.
* De 5 post-its der har fået flest stemmer, bliver samlet og skrevet sammen til en liste.